હકીકત એ છે કે જ્યારે આપણે ઈતિહાસમાં મૌજુદ લોકો જેમકે સહાબીઓ વિગેરે લોકોની ઝીંદગીના હાલાત, તેઓની ઝીંદગીની રીત-ભાત, તેઓના કાર્યો અને ચારિત્ર્ય સંબંધિત વાત કરીએ અથવા વખોડીએ ત્યારે તેનો પાયાનો હેતુજ એ હોય છે કે ઈસ્લામની શરૂઆતના ખરા અને સાચા ઈલાહી પ્રતિનિધિઓને નકલી અને ગુમરાહ લોકોથી અલગ કરીને દુનિયાની સામે રજુ કરવામાં આવે કે જેથી મઅસુમ, સાચા અને ખરા ચારિત્ર્યને નમુનએ અમલ બનાવવામાં આવે. આવી ચર્ચાથી એ વાત પણ સ્પષ્ટ થઈ જશે કે કોણ સૌથી વધારે પયગમ્બરે ઈસ્લામ (સ.અ.વ.)નો ઈતાઅત કરનાર અને ફરમાંબરદાર રહ્યું છે અને કોણ હરહંમેશ પયગમ્બરે અકરમ (સ.અ.વ.) ની ઈતાઅત અને તેમના રક્ષણ માટે પોતાની જાન કુરબાન કરી દેવા માટે તૈયાર રહેતુ હતું. જેથી આપણે પણ તેમના નકશે કદમ ઉપર ચાલીને ઈસ્લામના સાચા અનુયાયી બનીએ અને ફકત તેઓનાજ ચારિત્ર્યને આપણી ઝીંદગી માટે નમુને અમલ બનાવીએ.